open-index/open-wikipedia-markdown huggingface dataset:
Jiří Gruša

**Jiří Gruša** (10. november 1938 Pardubice – 28. oktoober 2011 Hannover) oli tšehhi kirjanik, dissident ja diplomaat.

Gruša õppis Prahas Karli ülikoolis ja sai 1962. aastal filosoofiadoktori kraadi. 1960. aastatel hakkas ta oma kirjutisi avaldama ajakirjas Tvář koos teiste noorkirjanikega, kelle hulka kuulusid Zbyněk Hejda, Václav Havel, Jan Lopatka ja Jiři Pištora. Pärast selle ajakirja sulgemist asutas ta oma ajakirja Sešity ja töötas hiljem ajakirjas Nove knihy.

1960. aastatel avaldas Gruša kolm luulekogu ja ühe lasteraamatu. Tema esimene romaan (1972) tunnistati aga pornograafiliseks ja rohkem Gruša oma teoseid riiklikes kirjastustes avaldada ei saanud. Gruša jätkas kirjutamist ja avaldas oma teoseid samizdatis. Veelgi enam halvenesid tema suhted võimudega siis, kui ta kirjutas alla Harta 77-le. 1978 kirjutas ta romaani "Ankeet", milles peategelane peab töökoha saamiseks täitma ankeedi, aga seda ausalt täites kipub tulemus olema sürreaalne. Romaani nõukogudevastasuse tõttu vahistasid võimud Gruša, kuid see tekitas rahvusvahelist vastukaja, mistõttu kirjanik vabastati juba 2 kuu pärast ja saadeti kodumaalt välja.

Gruša sõitis esialgu Torontosse, kuid 1980 sai kirjandusstipendiumi, mille toel kolis Saksa FV-sse ja hakkas elama Bonnis. 1981. aastal võeti talt ära Tšehhoslovakkia kodakondsus, 1983. aastal sai ta Saksa FV kodakondsuse. 1980. aastatel koostas ta lugemiku Austrias asuvatele tšehhi koolidele.

Pärast 1990. aastat toimunud Sametrevolutsiooni taastati Gruša kodakondsus ja ta nimetati Tšehhi suursaadikuks Saksamaal. Sellena töötas ta 1997. aastani, mil temast sai haridusminister Václav Klausi teises valitsuses. Pärast valitsuse tagasiastumist 1998 oli ta kuni 2004. aastani Tšehhi suursaadik Austrias, seejärel 2005–2008 Viini Diplomaatilise Akadeemia direktor.

Aastail 2004–2009 oli Jiří Gruša rahvusvahelise kirjanikke ühendava organisatsiooni PEN-klubi president.

Gruša mõjul sai Tšehhi Vabariigi ametlikuks nimeks saksa keeles *Tschechien*.

Eesti keeles ei ole tema raamatuid ilmunud.

## Tunnustus
* 1997 Adelbert Chamisso preemia
* 1999 Goethe medal
James Hadley Chase

**James Hadley Chase** (kodanikunimi **Rene Brabazon Raymond**; 24. detsember 1906 London – 6. veebruar 1985) oli Briti kirjanik. James Hadley Chase on üks tuntumaid kriminaalromaanide ja muude põnevike autoreid. Üle 50 tema teose on ekraniseeritud.

Teise maailmasõja ajal teenis ta Suurbritannia kuninglikus õhuväes.

Ta kasutas ka pseudonüüme **James L. Docherty**, **Ambrose Grant** ja **Raymond Marshall**.

## Eesti keeles ilmunud teoseid

* "Kilpkonna tuleb otsida Sienast", Kodamu 1991
* "Missioon Sienas", Koolibri 1991
* "Tiigril sabast...", Koolibri 1991
* "Kirst Hongkongist", Katherine 1992
* "Leinaliiliate varjus", Katherine 1993 
* "Miks just mina?", Katherine 1994 
* "Missioon Veneetsias", Heining & Ko 1994 
* "Rahalõhn", Katherine 1994
* "Otsasõit", Heining & Ko 1995
* "Nüüd on minu kord", Heining & Ko 1995
* "Sa oled üksi, kui sa oled surnud", Heining & Ko 1995
* "Ära aja udu", Heining & Ko 1995, Katariina 2004
* "Kerge raha", Heining & Ko 1996
* "Käpp pudelis", Katariina 1998 
* "Nagu auk peas", Katariina 1998
* "Cade", Katariina 1999
* "Niisiis, mu kaunitar", Katariina 1999 
* "Liiga ohtlik, et olla vaba", Katariina 1999 
* "Lootoseõis miss Quonile", Katariina 2000
* "Löök allapoole vööd", Katariina 2001
* "Tahtetu mees", Katariina 2001
* "Ütle seda veelkord", Katariina 2001
* "Mina naeran viimasena", Katariina 2003 
* "Orhideesid mitte tuua", Katariina 2003
* "Naisi ei tea kunagi", Katariina 2005
* "Raisakotkas on kannatlik", Katariina 2005
* "Äratage surnu", Katariina 2006
* "Said, mis tahtsid", 2007
Heinrich Zöllner

**Heinrich Zöllner** (4. juuli 1854 Leipzig – 8. mai 1941 Freiburg) oli saksa helilooja ja dirigent. 

Zöllner õppis Leipzigi konservatooriumis Carl Reinecke, Salomon Jadassohni, Ernst Friedrich Richteri juures. 

1878–1885 töötas ta Tartu Ülikoolis muusikadirektorina.

## Viited
Olev Eek

**Olev Eek** (20. juuni 1938 Tallinn – 26. veebruar 1999 Rakvere) oli eesti näitleja ja lavastusalajuhataja.

Lõpetas 1957. aastal Tallinna 17. Keskkooli ja 1961. aastal Tallinna Riikliku Konservatooriumi lavakunstikateedri (1. lend).

Oli aastatel 1961–1979 Rakvere Teatri näitleja ja 1980–1991 lavastusala juhataja.

## Viited

## Välislingid
*Haud Rakvere linnakalmistul
Türk Telekom Arena

**Türk Telekom Arena** on İstanbulis Şişli linnaosas asuv jalgpallistaadion, mis kuulub klubile Istanbuli Galatasaray.

Staadion avati 15. jaanuaril 2011 ja seal on kohti 52 652 pealtvaatajale. See on esimene Türgis asuv staadion, mis vastab 2016. aasta jalgpalli EM-ile UEFA esitatud tingimustele.

Türk Telekom Arena kerkis Ali Sami Yeni staadioni asemele, mis oli Türgi esindusstaadion ja Türgi jalgpallikoondise kodustaadion. Ali Sami Yeni staadion rajati 1940–44 ja lammutati 2011. aasta aprillis.

Türk Telekom Arenal on 52 652 kohta, kõik istekohad. Staadion on 228 m pikk, 190 m lai ja 70 m kõrge. Tema mänguvälja tasapinna suurus on 120×83 m, muruga kaetud ala suurus 111×72 m ja mänguvälja suurus 105×68 m.

Staadioni konstruktsioonide ehitamisel kasutati 190 000 m³ betooni ja 35 000 tonni terast. Staadioni katuse jaoks kasutati 5500 tonni terast.

Õiguse staadioni nimele ostis Türk Telekom, kes selle eest maksab järgmise 10 aasta jooksul igal aastal 10,25 miljonit USA dollarit. Staadioni põhjatribüün nimetati lennuettevõtte Pegasus Airlines järgi, kes selle eest maksab 4 miljonit eurot aastas. Idatribüüni esimene osa nimetati Ülkeri järgi, kes selle eest maksab 2 miljonit dollarit aastas. Sellele anti nimeks Ülker Family Tribune. Denizbank ostis õigused looži kõigi 157 koha nimele.

8. juulil 2011 andis staadionil kontserdi Jon Bon Jovi. See oli esimene Türk Telekom Arenal antud kontsert.

Guinnessi rekordite raamatu põhjal on Türk Telekom Arenal maailma kõige valjem publik. 18. märtsil 2011 tekitas see 131,76 dB valjuse müra, mida Guinnessi rekordite raamat nimetas rahva kõige valjemaks möirgeks spordistaadionil.
Engelbrecht von Tiesenhausen

**Engelbrecht von Tiesenhausen** oli mitme Tiesenhausenite suguvõsa liikme nimi:

***[[Engelbertus de Tisenhusen|Engelbrecht von Tiesenhausen]]**, Turaida stiftifoogt, Tiesenhausenite esiisa Liivimaal
***Engelbrecht von Tiesenhausen**, esineb ürikuis ajavahemikus 1338–1367, Ērgļi ja Koknese isand
***Engelbrecht von Tiesenhausen**, esineb ürikuis ajavahemikus 1408–1434, Ērgļi ja Konguta isand
***Engelbrecht von Tiesenhausen**, esineb ürikuis ajavahemikus 1439–1479, Ērgļi isand
*vabahärra **Engelbrecht von Tiesenhausen** (1731–1756), leitnant
*vabahärra **[[Engelbrecht von Tiesenhausen (1835–1886)|Engelbrecht von Tiesenhausen]]** (1835–1886), sõjaväelane ja vaimulik, Paide koguduse õpetaja
Mati Klooren

**Mati Klooren** (31. juuli 1938 Tallinn – 16. juuli 2000 Tallinn) oli eesti näitleja ja teatrijuht.

Ta lõpetas 1957. aastal Türi 1. Keskkooli ja 1961. aastal Tallinna Riikliku Konservatooriumi lavakunstikateedri (1. lend).

Ta töötas aastatel 1961–2000 Eesti Draamateatris näitlejana, ühtlasi 1983–1989 ka sama teatri direktorina.

Ta mängis paljudes filmides. Tema sisse loetud on mängufilmi "Viimne reliikvia" peategelase Gabrieli eestikeelse tekst.

## Tunnustus
* 1969 – Eesti NSV teeneline kunstnik
* 1980 – Eesti NSV riiklik preemia

## Rolle
### Filmides
*"Jäljed" (1963) – Heino Raagen
*"Lahkumissümfoonia" (1965) – Joseph Haydn
*"Supernoova" (1965) – Valdre
*"Viini postmark" (1967) – Juss Redel, lehemees
*"Valge laev" (1970) – Vene piirivalvur
*"Verekivi" (1972) – Sõjakas raehärra
*"Tuli öös" (1973) – Saksa ohvitser
*"Punane viiul" (1974)
*"Ohtlikud mängud" (1974) – patrulli ülem sadamas
*"Aeg elada, aeg armastada" (1975) – Puudersell, arst
*"Rinne rindejoone taga" (vene Фронт за линией фронта) (1977) – saksa luuraja Rudolf Zange
*"Naine kütab sauna" (1978)
*"Pihlakaväravad" (1981) – Oskar
*"Kaks päeva Viktor Kingissepa elust" I ja II jagu (1981) – aatemees
*"Rinne vaenlase tagalas" (vene Фронт в тылу врага) (1981) – Sturmbannführer Zange
*"Saja aasta pärast mais" (1986) – F. E. Dzeržinski
*"Doktor Stockmann" I ja II jagu (telemängufilm, 1988) – sanitar Olaf
*"Näkimadalad" III jagu (telemängufilm, 1988) – piiskop
*"Äratus" (1989) – Richardi Sass
*"Sissekäik läbürinti" (vene Вход в лабиринт) (1989), mille keskaegses Genovas toimunud süžeeliin filmiti Tallinna vanalinnas – Johann Calvini roll
*"Teenijanna" (1990) 
*"See kadunud tee" (1990) – joodik, Joonase isa
*"Surmatants" (1991) – Lübecki raehärra
*"Lammas all paremas nurgas" (1992) – valvur paadisadamas
*"Ma olen väsinud vihkamast" (1995) – valvur vahtlas

### Telesarjades
* "Salmonid" (1993)
* "Wikmani poisid" (1995) – matemaatikaõpetaja hr. Tusam
* "Armastuse kahur" (1998) – arst

### Telelavastustes
* "Draakon" (1968)
* "Vana kokk" (1968) – Tundmatu, hiljem Mozart
* "Avameelsete kõneluste õhtu" (3 osa, 1976) – Slavik Kontõrjev
* "Kosmogoonia" (1977) – Wiktor
* "Truu naine" (3 osa; 1982) – Bernhard Kersal

## Isiklikku
Näitleja Enn Klooren oli Mati Klooreni vend.

## Välislingid
*Mati Klooren IMDb andmebaasis
*Mati Klooren 31. VII 1938 – 16. VII 2000
Engelbrecht von Tiesenhausen (1835–1886)

Vabahärra **Engelbrecht Karl Konstantin von Tiesehausen** (22. september (vkj)/ 4. oktoober 1835 Idavere mõis – 8. juuni (vkj)/ 20. juuni 1886 Kabina mõis) oli Eestimaalt pärit sõjaväelane ja vaimulik.

Tiesenhausenite suguvõsast põlvnev Engelbrecht sündis rüütelkonnasekretäri ja kreisisaadiku Hermann von Tiesenhauseni (1801–1871) ning tema abikaasa Magdalena (sünd. Vietinghoff) vanima lapsena.

Ta õppis aastatel 1846–1854 Tallinna toomkoolis. Aastal 1854 teenis ta junkruna keiserliku ihukaitseväe Leedu polgus, hiljem samas ohvitserina. Osales Krimmi sõjas. Aastal 1858 õppis ta Tartu Ülikoolis matemaatikat, kuid aastal 1859 läks ta üle usuteaduskonda, mille lõpetas aastal 1863. Seejärel õppis ta aastal 1864 9 kuud Tübingeni ja Erlangeni ülikoolis. Prooviaastal oli ta Viru-Jaakobi koguduses. Ordineeriti 14./26. novembril 1865 õpetajaks.

Aastail 1865–1866 oli ta Eestimaa kubermangu vikaarõpetaja, aastatel 1866–1886 teenis ta (kutsuti 17./29. septembril 1866, introdutseeriti 6./18. novembril 1866) Paide Püha Risti koguduse ja Anna koguduse õpetajana.

Engelbrecht von Tiesenhausen on maetud Paide Reopalu kalmistule. Tema kõrval puhkab ka tema lapsena surnud poeg Otto.

## Perekond
Engelbrecht von Tiesenhausen abiellus 18./30. detsembril 1866 Idavere mõisas Marie von Bunseniga (1838–1915), kes oli vabrikant Julius von Bunseni ja Marie Sophie Dorothea Johanna von Bunseni (sünd. Stumme) tütar. Abielust sündisid:
*Magdalene (sünd. 1868), abiellus ajaloolase Axel von Gernetiga (1865–1920)
*Hermann *Johannes* (1869–1932), abiellus vabapreili Karin von Delwigiga (sünd. 1879)
*Otto (1871–1881)
*Beata (sünd. 1873), abiellus jurist Eduard Tilingiga

## Esivanemad
Viited:

## Viited

## Välislingid
*
Samuel Butler

**Samuel Butler** (4. või 5. detsember 1835 – 18. juuni 1902) oli inglise teoloog, kirjanik ja evolutsiooniteoreetik.

Ta oli evolutsionist, kuid võrdlemisi radikaalne darvinismi kriitik.

## Teosed
* (Anonüümselt) 1872. *Erewhon or over the Range*. 
* Butler, Samuel 1878. *Life and Habit*. Trubner.
* Butler, Samuel 1903. *The Way of All Flesh*.

## Teosed eesti keeles
* Butler, Samuel 2003. *Eikugasil*. (Inglise keelest tõlkinud Heiki Silvet.) Loomingu Raamatukogu 11/14.
Evolutsionism

**Evolutsionism** on teaduslik vaateviis, mille kohaselt eluslooduses toimub evolutsioon. 

Evolutsionismis on palju suundi, nende seas lamarkism, neolamarkism, darvinism, neodarvinism, postdarvinism jt.

Seega on evolutsionistide seas nii Charles Darwini teooria pooldajaid kui ka kriitikuid.
Tončo Tončev

**Tončo Dimitrov Tončev** (bulgaariapäraselt *Тончо Димитров Тончев*; sündinud 1. detsembril 1972 Slivenis) on Bulgaaria endine poksija.

Tončev sai kergekaalus (kuni 60 kg) 1996. aasta Atlanta olümpiamängude poksivõistlustel hõbemedali, kaotades finaalis Hocine Soltanile (Alžeeria). Ta osales kergekaalus (kuni 60 kg) 1992. aasta Barcelona olümpiamängude poksivõistlustel, kuid kaotas veerandfinaalis hilisemale kuldmedali- ja olümpiavõitjale Oscar De La Hoyale (USA) ja jäi edasiset medaliheitlusest välja.

Tončev sai kergekaalus (kuni 60 kg) 31. Euroopa meistrivõistlustel (Vejle, 1996) hõbemedali, kaotades finaalis kuldmedalivõitjale ja Euroopa meistrile Leonard Dorofteile (Rumeenia).

Tončev poksis aprillist 1997 kuni detsembrini 2007 elukutselisena ning pidas kokku 44 kohtumist, millest võitis 37 (neist 21 nokaudiga) ja kaotas 7 (neist 4 nokaudiga) kohtumist.

## Viited

## Välislingid
* 
*
Petrof

**Petrof** on Tšehhi ettevõte, mis toodab klavereid. Selle asutas 1864. aastal Antonín Petrof (1839–1915). Vabrik kannab tema nime ja on tema järeltulijate juhtimise all tänapäevani. 

Petrofi firma klaverite omapära on selge, ilus kõla ja tugev vastupidav mehaanika. Toodetakse nii kontsert- ja kabinettiibklavereid kui ka eri suurusega pianiinosid.

## Ajalugu
Antonín Petrof õppis 1857. aastal Viinis klaveriehitust selliste klaverimeistrite juures nagu Heitzman, Ehrbar ja Schweighofer. Aastal 1864 toodeti Hradec Královés esimene klaver ja seda aastat võib pidada Petrofi klaverivabriku tegutsemise alguseks. Aastast 1885 eksporditi Petrofi klavereid välismaale. Viinis asus Petrofi klaverihooldus. Tänaseks on Petrofi klaverid tuntud peale Euroopa veel USA-s, Kanadas, Austraalias ja Aasias. 1915. aastal hakkas Petrofi klaverivabrikut pärast Antonín Petrofi surma juhtima tema poeg Vladimír Petrof. 1948. aastal Petrofi klaverivabrik natsionaliseeriti ja omanikelt võeti kõik õigused seda vabrikut omada ja juhtida. 1991. aastal anti Petrofi vabrik Petrofide järeltulijale Jan Petrofile. 2004. aastast juhib vabrikut Zuzanna Ceralová Petrofová, kes on 2005. aastast Euroopa Muusikainstrumentide Tootjate Föderatsiooni (European Music Instrument Manufacturers) president.

## Välislingid
*Petrofi koduleht
Helgi Kaldma

**Helgi Kaldma** (24. märts 1933 – 19. september 2011) oli eesti ajakirjanik.

## Elukäik
1952. aastal läbis ta kuuajase ajakirjanike kursuse Tallinnas, mille järel töötas pool aastat Valga ajalehes. Sama aasta lõpul läks ta sekretärina tööle Orava traktorijaama lehte. 1954. aastal jätkas ta kohalikus Räpina lehes kirjade osakonna juhatajana. Pärast Räpina rajooni likvideerimist 1961. aastal läks ta tööle Rapla lehe juurde korrektoriks, kus tema abikaasa Henn Kaldma oli väljaande põllumajandusosakonna juhatajaks. Hiljem jõudis ta seal olla ka kirjanduslik kaastööline, vastutav sekretär ehk tegevtoimetaja ja toimetaja asetäitja.

1973. aastal kutsuti tema abikaasa Viljandisse juhatama kohaliku lehe põllumajandusosakonda. Sama aasta lõpul asus Helgi tööle Viljandi ajalehes kirjade osakonna juhatajana. Pärast lehe erastamist 1994. aastal sai Helgi Kaldma lehe uudistereporteriks. Hiljem nimetati teda ka ajalehe Sakala kauaaegseimaks töötajaks ning Eesti vanimaks tegevajakirjanikuks.

1990–1991 aitas ta koostada ka ajalehte Eesti Kirik.

## Tunnustus
* 2006 Valgetähe V klassi teenetemärk
* 2007 Viljandi linna elutööpreemia

## Viited

## Välislingid
*Helgi Kaldma on pidanud oma elu pärast üsna ägedat võitlust. Sakala, 29. märts 2003
*Haud Viljandi Metsakalmistul
Taavi Reigam

**Taavi Reigam** (sündinud 29. oktoobril 1962 Märjamaal) on endine eesti korvpallur. 

Ta kuulus 1980. aastatel Tallinna Kalevi korvpallimeeskonda koosseisu (tagamängija). 

Alates 1992. aastast on ta ettevõtja, firmade Proplastik ja Macroprint Media üks omanikke ja juhataja ning kuulub Merirahu Arenduse juhatusse.  

Aastani 1996 mängis Taavi Reigam meistriliigas Baltika meeskonnas. 

## Viited

## Välislingid
*
Viljar Kimmel

**Viljar Kimmel** (sündinud 29. oktoobril 1952) on eesti ristsõnakoostaja. Ta on Eesti parim silpristsõnade koostaja ning edu saavutanud skandinaavia-tüüpi ristsõnade koostamises.

## Viited
Erich Raeder

**Erich Johann Albert Raeder** (24. aprill 1876 Wandsbek (tänapäeval Hamburgi osa) – 6. november 1960 Kiel) oli mereväe juht Saksamaal enne II maailmasõda ja selle ajal. 

Raeder saavutas kõrgeima mereväe auastme, mis oli Großadmiral. Raeder oli Kriegsmarine (Saksa mereväe) juhataja II maailmasõja esimesel poolel, kuid 1943. aastal asendati ta merejõudude juhi kohal Karl Dönitziga. 

Talle mõisteti 1946. aastal eluaegne vanglakaristus Nürnbergi tribunalil, kuid vabastati 1955. aasta septembris ennetähtaegselt.

1957. aastal avaldas ta mälestusteraamatu "Mein Leben" ("Minu elu").

## Viited
Ernst Busch

**Ernst Bernhard Wilhelm Busch** (6. juuli 1885 – 17. juuli 1945 Aldershoti sõjavangilaager Londoni lähedal) oli Saksa sõjaväelane (kindralfeldmarssal).

Ernst Busch oli kadett, 1904. aastast leitnant. Kasseli sõjakoolis õppis ta aastatel 1912–1913. I maailmasõjas oli kompanii- ja pataljoniülem, hauptman. 1919 Watteri vabakorpuses ja juba 1920. aastast Reichswehris staabikohtadel.

1925. aastast töötas ta Kaitseministeeriumis majori auastmes ja 1928. aastast 2. diviisi staabis. 1930 ooberstleitnant, pataljoniülem. 1935. aastast Wehrmachti kindralmajor, 23. diviisi ülem. 1938 jalaväekindral, VIII armeekorpuse ülem. 1940 kindralooberst, 16. armee juhataja. 

1943 kindralfeldmarssal; oktoobrist kuni 1944. aasta juunini väegrupi Mitte ülemjuhataja. Pärast seda arvati juhtide reservi.
Juba 20. märtsist 1945 oli ta väegrupi Nordwest ülemjuhataja.

Ernst Busch oli Saksamaa Wehrmachti sõjaväelane, II maailmasõja ajal kindralfeldmarssal. 

Ernst Busch oli ka Tammelehtedega Raudristi Rüütliristi (saksa keeles: *Ritterkreuz des Eisernen Kreuzes mit Eichenlaub*) kavaler.

Ta langes Briti sõjavangiks 23. märtsil 1945 ja suri seal infarkti tagajärjel.

## Viited

## Välislingid
*Henrik Eberle, Matthias Uhl, "Hitleri toimik. NKVD salajane ettekanne Jossif Stalinile, koostatud Hitleri isikliku adjutandi Otto Günsche ja kammerteener Heinz Linge ülekuulamise protokollide põhjal Moskvas 1948/1949", 2006, lk 405.
Eesti Bioloogiaõpetajate Ühing

**Eesti Bioloogiaõpetajate Ühing** on 2004. aastal loodud bioloogiaõpetajate organisatsioon.

## Välislingid
*Ühingu koduleht
Raudbetoontarind

**Raudbetoontarind** ehk **raudbetoonkonstruktsioon** on raudbetoonist valmistatud ehituskonstruktsioon.

Raudbetoonkonstruktsioone kasutatakse laialdaselt ehituses, eelkõige tööstusehituses (postid, sõrestikud, paneelid, raamid, suured mahutid, gradiirid, kõrged korstnad). Raudbetoonist valatakse hoonete ja seadmete vundamente, samuti põrandaid.

Raudbetoonkonstruktsioonid on levinud silla-, tunneli- ja vesiehitistes.

Tehases valmistatud raudbetoontooteid ja -elemente nimetatakse **monteeritavateks raudbetoonkonstruktsioonideks** ehk **betoontarinditeks**, ehituspaigal tervikuna valatud raudbetoonkonstruktsiooni nimetatakse **monoliitraudbetoonkonstruktsiooniks**.

Muust materjalist ehitustarinditega võrreldes on raudbetoonkonstruktsioonid tugevamad, tulekindlamad, pikemaealised ja hügieenilisemad ning nende kasutamiskulud on väiksemad. Puudusteks on suur omakaal, halb soojapidavus, suur löögikõlajuhtivus ja betooni pragunemine.
Blagoevgrad

**Blagoevgrad** on linn Bulgaaria edelaosas, Blagoevgradi piirkonna keskus. 

Linn asub Struma jõe orus.

## Ajalugu
Blagoevgradi kohale tekkis umbes 300 eKr traaklaste asula **Scaptopara**. Osmanite riigi ajal tunti valdavalt muslimitega asustatud linna nimega **Cuma-ı Bala**. Pärast Balkani sõdu sai linn nimeks **Gorna Džumaja**.

1950 nimetati linn Bulgaaria Kommunistliku Partei rajaja Dimitar Blagoevi järgi.

## Haridus
Linnas on 2 ülikooli: Neofit Rilski Edelaülikool (bulgaaria keeles Югозападен университет „Неофит Рилски“) ja Ameerika Ülikool Bulgaarias.

## Viited

## Välislingid

* Blagoevgradi koduleht
Abram Joffe

**Abram Joffe** (vene keeles Абрам Фёдорович Иоффе, (29. oktoober (vkj 17. oktoober) 1880, Romnõ, Poltaava kubermang – 14. oktoober 1960, Leningrad) oli juudi rahvusest vene ja nõukogude füüsik, "nõukogude füüsika isa", akadeemik (1920), NSV Liidu Teaduste Akadeemia asepresident (1942–1945), Nõukogude Liidu füüsikakoolkonna looja.

Tema järgi on nimetatud Joffe Füüsika ja Tehnika Instituut. Joffe oli selle teadusinstituudi direktor aastatel 1918–1950.
Hermann Haack

**Hermann Otto Haack** (29. oktoober 1872 Friedrichswerth – 22. veebruar 1966 Gotha) oli saksa geograaf ja kartograaf.

Haack õppis geograafiat, matemaatikat ja loodusteadusi Halle, Berliini ja Göttingeni ülikoolides ning kaitses 1896. aastal Göttingeni ülikoolis doktorikraadi. Pärast õpinguid töötas ta õpetajana ning asus seejärel tööle Gothas tegutsenud Justus Perthesi asutatud tuntud kartograafiakirjastuses Justus Perthes Verlag, kus ta töötas algul kaastöölisena ja hiljem toimetajana.

Ta oli "Haack-Atla"" ja "Deutscher Schulatlase" koostaja ja toimetaja, millest kujunes üks kasutatumaid kooliatlaseid Saksamaal 20. sajandi esimesel poolel. Haack panustas oluliselt kooligeograafia ja kartograafia arendamisse, rõhutades täpsete, selgete ja hariduslikult suunatud kaartide tähtsust õppetöös.

Lisaks kirjastustööle tegutses ta Gotha Geograafilises Seltsis ning avaldas hulgaliselt artikleid ja käsiraamatuid geograafia õpetamise metoodikast.

## Viited

## Välislingid
Heikki Haravee

**Heikki Haravee** (kuni 13. veebruar 1939 **Heikki Huusmann**; 29. aprill 1924 Tallinn – 23. jaanuar 2003 Tartu) oli eesti näitleja ja lavastaja.

Ta lõpetas 1943. aastal Tallinna 2. Gümnaasiumi ja 1949. aastal Eesti NSV Riikliku Teatriinstituudi. Õppis 1961–1962 Moskva Lunatšarski-nimelises Riiklikus Teatrikunstiinstituudis kõrgematel režiikursustel.

Töötas aastatel 1949–1951 Lõuna-Eesti Teatris, 1952–1960 L. Koidula nim. Pärnu Draamateatris ja aastatel 1960–2003 Vanemuises.

## Osaline filmograafia
"Variant "Omega"" (*"Вариант «Омега»"*, 1975) — *Valter*

## Tunnustus
*1978 Eesti NSV teeneline kunstnik

## Isiklikku
Tema tädi oli haridus- ja esperantoliikumise tegelane Elisabeth Linnuse, abikaasa oli arhitekt Ingrid Mardi, poeg on diplomaat ja ajakirjanik Juhan Haravee (sündinud 1957).

## Välislingid
*Haud Tallinna Metsakalmistul
Fernanda Machado

**Fernanda Arrias Machado** (sündinud 10. oktoobril 1980 Maringás) on Brasiilia näitleja.  

Tema tuntuim roll on filmis "Eliitrühm" ("Tropa de Elite"), kus ta kehastab Mariat. 

## Välislingid
* 
*
Aedseller

**Aedseller** ehk **seller** (*Apium graveolens*) on sarikaliste sugukonda selleri perekonda kuuluv kaheaastane rohttaim.

Aedseller on 30–80 cm kõrgune vaoliste vartega tugevalõhnaline maitsetaim. Aianduses on levinud aedselleri kolm teisendit: juurseller, lehtseller ja varsseller. 

Lihaka juurega aromaatsest juursellerist valmistatakse sellerisoola. Lehti lisatakse suppidele ja salatitesse. 

Ravimtaimena leevendavad sellerilehed seedetrakti ja veresoonkonna haigusi.

## Välislingid
*
Jevgeni Primakov

**Jevgeni Primakov** (vene Евгений Максимович Примаков; 29. oktoober 1929 Kiiev – 26. juuni 2015 Moskva) oli Venemaa poliitik ja diplomaat, majandus- ja ajalooteadlane, akadeemik (arabist), Venemaa Teaduste Akadeemia presiidiumi liige. 

Jevgeni Primakov oli aastatel 1989–1990 NSV Liidu Ülemnõukogu Liidunõukogu esimees.

1991. aasta 30. septembrist kuni 6. novembrini oli Jevgeni Primakov NSV Liidu RJK Esimese Peavalitsuse ülem ja seejärel 1991. aastal reorganiseeritud NSV Liidu välisluure NSV Liidu Luure Keskteenistuse (*Центральная служба разведки СССР*) ja aastatel 1991–1996 Venemaa Föderatsiooni välisluure SVR-i juht.

Jevgeni Primakov oli aastatel 1996–1998 Venemaa Föderatsiooni välisminister, aastatel 1998–1999 Venemaa Föderatsiooni valitsuse esimees ja  aastatel 2001–2011 Venemaa Kaubandus-Tööstuskoja president. 

Aastatel 2000–2001 oli Jevgeni Primakov Venemaa Riigiduuma saadik.

## Tunnustus
*2004 – Vürst Jaroslav Targa V järgu orden 
*2009 – valiti Makedoonia Teaduste ja Kunstide Akadeemia välisliikmeks
*2014 – Rahvusvaheline auhind "Usk ja ustavus"
*oli valitud Venemaa Kunstide Akadeemia auliikmeks
Hāsinā Oyājed

**Sheikh Hāsinā Oyājed** (bengali keeles হাসিনা ওয়াজেদ; sündinud 28. septembril 1947 Tungipāras) on Bangladeshi poliitik, kes oli Bangladeshi peaminister aastatel 1996–2001 ja 2009–2024.

Hāsinā Oyājed on sotsiaaldemokraatliku Rahvaliiga (*Awami League*) liider.

Hāsinā Oyājed on Bangladeshi iseseisvusaktivisti ja esimese presidendi Mujibur Rahmāni tütar. 1960. aastatel tegutses ta Dhaka ülikoolis üliõpilasliidrina.

Tema isa, ema ja kolm venda tapeti 15. augustil 1975 sõjaväelise riigipöörde käigus. Hāsinā Oyājed ja tema õde Sheikh Rehana viibisid aga samal ajal Euroopas ning said varjupaiga Suurbritannias ja hiljem Indias. 1981. aastal, kui ta valiti Rahvaliiga liidriks, oli ta ikka veel maapaos; samal aastal pöördus ta kodumaale tagasi.

Mais 1981 tapeti president Jiyāur Rahmān ja 1982 haaras rahumeelselt võimu kindral Husein Muhāmmad Ershād. Rahvaliiga juhtimisel moodustati 1983. aastal 15 partei liit, mis nõudis kindrali tagasiastumist. Hāsinā Oyājed viibis suure osa 1980. aastatest vangistuses või koduarestis. Rahvaliiga osales ka 1986. aasta mittevabadel parlamendivalimistel; pärast valimisi sai Hāsinā Oyājedist opositsiooniliider. Järgmisel aastal saadeti parlament laiali ning 1988. aasta valimisi Rahvaliiga boikoteeris.

Pärast seda, kui Ershād 1990 rahvarahutuste survel võimust loobus, peeti 1991 esimesed vabad valimised. Need võitis Jiyāur Rahmāni lese Khāledā Jiyā juhitud Rahvuspartei. Rahvaliiga sai küll ligikaudu sama palju hääli, kuid oluliselt vähem kohti. Hāsinā Oyājed sai esimest korda peaministriks pärast 1996. aasta valimisi, kui teda toetas mitu väiksemat parteid. Tema ametiajal sõlmiti muu hulgas Farakka paisuga Gangese vee jagamist puudutav kokkulepe Indiaga ning rahuleping riigi mägise kaguosa mässavate hõimudega. Tema ametiaja viimasel aastal sai Bangladeshist Transparency Internationali andmetel maailma kõige korruptiivsem riik.

2001. aasta valimistel sai Rahvaliiga suure kaotuse. Opositsioonis olles partei parlamendi töös eriti ei osalenud. Mitu Rahvaliiga liidrit hukkus nende vastu sooritatud atentaatide tagajärjel. 

Jaanuaris 2007 toimuma pidanud korralised valimised lükati rahutuste tõttu edasi. Eriolukorra kehtestanud sõjaväeline ajutine valitsus teatas, et asub võitlusse korruptsiooniga. Aprillis 2007 esitati Hāsinā Oyājedi vastu korruptsiooni- ja mõrvasüüdistused, millest suurem osa hiljem tagasi võeti.

Detsembris 2008 peetud parlamendivalimistel võitis Rahvaliiga 230 kohta 299st.

Hāsinā Oyājed asus taas peaministriametisse 6. jaanuaril 2009. 5. augustil 2024 põgenes ta ulatuslike rahvarahutuste tagajärjel riigist.

## Tunnustus
* UNESCO rahupreemia 1998

## Isiklikku
Hāsinā Oyājed abiellus 1968. aastal tuumafüüsik Oyājed Miyāga, kes suri 2009. aastal.

## Viited

## Välislingid
* Profile: Sheikh Hasina, BBC
* Bangladesh stunned by Awami victory
August Vomm

**August Vomm** (4. juuli 1906 Abja Pärnumaa – 1. mai 1976 Tallinn) oli eesti skulptor ja pedagoog.

Pärast Viljandi kommertsgümnaasiumi lõpetamist 1924. aastal kolis Vomm Tartusse. Ta õppis 1924–1927 kõrgemas kunstikoolis Pallas ning oli selle kooli 17. lõpetaja. Esialgu õppis ta Ado Vabbe juures maalikunsti, hiljem aga Anton Starkopfi ja Voldemar Melliku juures skulptuuri. August Vomm täiendas end 1929. aastal Prantsusmaal. 1946. aastast oli ta ERKI õppejõud, aastast 1971 professor.

## Looming
Enne II maailmasõda koosnes August Vommi looming valdavalt portreebüstidest ja kümmekonnast töömahukast hauasambast. Ta on kujutanud Ruts Baumani, Ants Lauterit, Hugo Lauri, Gustav Ernesaksa, Romulus Tiitust, Ferdi Sannameest jt. 

Ühena vähestest sõja-aastad kodumaal veetnud kunstnikest kohanes August Vomm uute nõudmistega kohe esimestel sõjajärgsetel aastatel. 1945. aastal liitus ta skulptorite brigaadiga, luues Estonia teatri liiduvabariike sümboliseerivad reljeefid. 1947. aastal valmis monument Viljandis Suures Isamaasõjas langenuile, 1952. aastal avati brigaadimeetodil loodud Lenini monument Tartus ning koos Lagle Israeliga Nikolai Burdenko mälestusmärk Tartu Toomemäel. Tema loodud on nüüdseks teisaldatud revolutsioonitegelaste Johannes Vares-Barbaruse ja Hans Pöögelmanni monumendid Tallinnas. Lenini juubelinäitusele 1970 lõi Vomm hiigelmõõtmetes tammepuidust V. I. Lenini portreebüsti, mille eest pälvis koos Elmar Kitse ja Avo Keerendiga riikliku preemia ja Eesti NSV teenelise kunstniku aunimetuse, samuti üleliidulise äramärkimise ajakirjanduses.

Eriline osa oli tema loomingus ka lapsi ja loomi kujutaval skulptuuril.

## Tunnustus
*1970 – Eesti NSV teeneline kunstnik

## Isiklikku
August Vomm oli abielus maalikunstnik Benita Vommiga. Aastal 1944 põgenes Benita Vomm koos lastega Saksamaale. Nende poeg on kunstnik Ants Erik Vomm ja tütar maalikunstnik Mai Reet Järve-Vomm.

## Vaata ka
*"Poiss kalaga"

## Viited
Wojciech Szczęsny

**Wojciech Tomasz Szczęsny** (sündinud 18. aprillil 1990 Varssavis) on poola jalgpallur. Ta mängib klubis FC Barcelona  ja Poola jalgpallikoondises väravavahina.

## Klubikarjäär
### Varssavi Legia
Ta alustas karjääri Varssavi klubis Agrykola. Kuid kui ta oli 16-aastane, avaldas ta Legia treeneritele nii suurt muljet, et nad lubasid tal nende laagris treenida.
### Arsenal
2006. aastal kolis Szczęsny Arsenali. Aastatel 2009–2017 mängis ta Inglismaa Premier League'i klubis Arsenal. 2013. aastal valiti ta koos Petr Čechiga Premier League'i hooaja parimaks väravavahiks.
### Torino Juventus
19. juulist 2017 mängib ta Juventuses. Üleviimise maksumus oli 12,2 miljonit eurot, millele lisandus 3,1 miljonit boonustena. Alates 2018. aasta suvest, pärast Buffoni lahkumist Pariisi Saint-Germainist, on Wojciech Szczęsny Juventuse peaväravavaht.

## Koondisekarjäär
2012. aasta Euroopa meistrivõistluste avamängus Kreeka vastu sai Wojciech Szczęsny punase kaardi ja kreeklastel oli õigus penaltit lüüa. Meeskonda teine väravavaht Przemysław Tytoń tõrjus selle ja mäng lõppes 1:1 viigiga.

Ta on kuulunud Poola koondisse ka 2018. aasta maailmameistrivõistlustel ja 2016. aasta Euroopa meistrivõistlustel.

## Saavutused
;Arsenal
*FA Cup (2): 2013–14, 2014-15
*FA Community Shield (1): 2014

;Juventus
*Serie A (3): 2017–18, 2018–19, 2019–20
*Coppa Italia (2): 2017–18, 2020–21
*Supercoppa Italiana (2): 2017-18, 2020-2021

## Välislingid

*Wojciech Szczęsny (90minut.pl)
Gabriel Agbonlahor

**Gabriel Imuetinyan Agbonlahor** (sündinud 13. oktoobril 1986 Birminghamis) on endine Inglismaa jalgpallur,

Ta mängis peaaegu kogu klubikarjääri Aston Villas. Lepingu Aston Villaga sõlmis Agbonlahor juunis 2005. Sellele järgnesid kaks lühiajalist laenulepingut Watfordi ja Sheffield Wednesdayga. Agbonlahor mängins Aston Villas kokku 13 hooaega, millest 11 Premier League'is.

Esmakordselt mängis Agbonlahor Inglismaa jalgpallikoondises 2008. aastal.
Delta Queen

**Delta Queen** on USA ratasaurik, mis on valmistatud William Denny & Brothersi laevatehases Dumbartonis Šotimaal ja kokku monteeritud California Transportation Co. tehases Stocktonis California osariigis USA-s 1927. aastal.

Delta Queen ja selle sõsarlaev Delta King ehitati tööks liinil San Francisco – Sacramento ning laevade Fort Sutter ja Capital City asendamiseks. Delta Queen võeti kasutusse 20. mail 1927. Alates 1946. aastast teenis aurulaev matkelaevana kuni 2008. aasta lõpuni välja antud litsentsi alusel. 11. veebruaril 2009 saabus Delta Queen Chattanoogasse (Tennessee), et hoida eemale New Orleansi vandaale ja kasutada laeva *boutique*-hotellina. Kavas on laev ümber ehitada 49 reisija jaoks, et kasutada neid tuleohutusreegleid, mis kehtivad kuni 50 reisijakohaga laevadele. 

Pilt:Deltaking-timetable.jpg|Delta Queeni ja Delta Kingi sõiduplaan liini avamisel (1927)
Pilt:Delta Queen Paducah.jpg|Delta Queen Paducah's (Kentucky)
Pilt:DeltaQueenRacing.jpg|Delta Queen Great Steamboat Race'i stardil Louisville'is (Kentucky) (2004)
Pilt:DeltaQueen2008.jpg|Delta Queen Great Steamboat Race'il (2008)
 
  
## Viited

## Välislingid
* Delta Queen Hotel (inglise keeles)
* Video 
* Save the Delta Queen (inglise keeles)
Emile Heskey

**Emile William Ivanhoe Heskey** (sündinud 11. jaanuaril 1978 Leicesteris) on Inglismaa endine jalgpallur, ründaja.

Aastatel 1999–2010 mängis Heskey Inglismaa jalgpallikoondises. Ta kuulus koondisse 2002. ja 2010. aasta maailmameistrivõistlustel ning 2000. ja 2004. aasta Euroopa meistrivõistlustel.

## Saavutused
;Leicester City
*Football League Cup: 1996–97, 1999–2000
;Liverpool
*FA Cup: 2000–01
*Football League Cup: 2000–01, 2002–03
*FA Charity Shield: 2001
*UEFA karikas: 2000–01
*UEFA Superkarikas: 2001

## Välislingid
Darren Bent

**Darren Ashley Bent** (sündinud 6. veebruaril 1984 Tootingis) on endine Inglismaa jalgpallur, ründaja.

Jalgpalluri profikarjääri alustas Bent klubis Ipswich Town. Inglismaa kõrgliigas mängis ta karjääri jooksul Ipswich Towni, Charlton Athleticu, Tottenham Hotspuri, Sunderlandi, Aston Villa ja Fulhami meeskonnas.

Inglismaa jalgpallikoondises mängis Bent aastatel 2006–2011.
James Milner

**James Philip Milner** (sündinud 4. jaanuaril 1986 Leedsis) on Inglismaa jalgpallur, poolkaitsja, kes 2023. aastast mängib Premier League'i klubis Brighton & Hove Albion. Varem on ta mänginud Leeds Unitedis, Newcastle Unitedis, Aston Villas, Manchester Citys ja Liverpoolis.

2007. aastal valiti ta Newcastle Unitedi aasta mängijaks, hooajal 2009–10 Aston Villa hooaja parimaks mängijaks ja 2010. aastal Inglismaa jalgpalli parimaks noormängijaks. Hooajal 2009–2010 valiti ta lisaks Premier League'i hooaja sümboolsesse koosseisu.

2009–2016 mängis ta Inglismaa jalgpallikoondises.

## Saavutused
;Manchester City
*Inglismaa meister : 2011–12, 2013–14
*FA Cup : 2011
*Football League Cup: 2013–14
*FA Community Shield: 2012
;Liverpool
*UEFA Meistrite Liiga: 2018–19
*UEFA Superkarikas: 2019

## Välislingid

* Profiil Brighton & Hove Albion FC kodulehel
Vincent Kompany

**Vincent Jean Mpoy Kompany** (sündinud 10. aprillil 1986 Uccles) on Belgia jalgpallitreener ja endine jalgpallur (kaitsja).

Kompany alustas klubikarjääri kodumaa klubis Anderlecht mängides. Hooaegadel 2003–2004, 2005–2006 tuli ta klubiga Belgia meistriks. Hooajal 2004–2005 valiti ta parimaks Belgia kõrgliiga mängijaks. Aastatel 2006–2008 mängis ta Saksamaa kõrgliigaklubis Hamburger SV.

Aastatel 2008–2019 mängis ta Premier League'i klubis Manchester City. Alates 2011. aastast oli ta Manchester City meeskonna kapten. Manchester Cityga tuli ta neljal korral Inglismaa meistriks. 2011. aastal valiti ta Manchester City aasta jalgpalluriks ja 2012. aastal Premier League'i aasta jalgpalluriks. Hooaegadel 2010–2011, 2011–2012 ja 2013–2014 valiti ta Premier League'i hooaja sümboolsesse koosseisu. Aastatel 2016 ja 2018 pälvis ta EFL Cupi finaali parimale mängijale antava Alan Hardakeri auhinna.

2019. aastal naasis ta Anderlechti, tegutsedes esimesel hooajal nii klubi mängija kui ka peatreenerina. Pärast jalgpallurikarjääri lõpetamist oli ta Anderlechti peatreener kuni 2022. aastani.

2022. aasta juunis sai Kompany Inglismaa esiliigaklubi Burnley peatreeneriks. Ta sai sellega esimeseks Belgia jalgpallitreeneriks Inglismaal ja Burnley esimeseks peatreeneriks väljaspool Briti saari.

Aastatel 2004–2019 mängis ta Belgia jalgpallikoondises.

## Koondisekarjäär
Debüüdi Belgia koondises tegi ta 2004. aasta veebruaris sõprusmängus Prantsusmaaga, kui oli kõigest 17-aastane.

Kompany kuulus Belgia meeskonda 2008. aasta suveolümpiamängudel Pekingis. Ta sai Belgia meeskonnaga turniiril neljanda koha.

19. mail 2010 lõi ta Belgia koondises oma esimese värava, kui sõprusmängus võideti 2:1 Bulgaariat.

2014. aasta maailmameistrivõistlustel tegi ta kaasa kaks alagrupimängu, kaheksandikfinaali ja veerandfinaali, kus Belgia kaotas Argentinale tulemusega 1:0.

2016. aasta Euroopa meistrivõistlustest jäi ta vigastuse tõttu eemale.

## Saavutused
;Anderlecht
*Pro League: 2003–04, 2005–06

;Hamburger SV
*UEFA Intertoto Cup: 2007

;Manchester City
*Inglismaa meister (4): 2011–12, 2013-2014, 2017–18, 2018–19
*FA Cup (2): 2010–2011, 2018–19
*Football League Cup/EFL Cup (4): 2013–14, 2015–16, 2017–18, 2018–19
*FA Community Shield (2): 2012, 2018

## Viited

## Välislingid

* Profiil Mancester City kodulehel
Polüpeptiidid

**Polüpeptiidid** (ka **peptiidahel** või **valguahel)** on peptiidsidemetega seotud aminohappejääkide ahelad. Peptiidahelate kokkuvoltumisel tekivad valgud.

Peptiidahelad tekivad translatsiooni käigus, peptiidahela sünteesi nimetatakse sageli ka valgusünteesiks. Peptiidahelal (välja arvatud tsüklilisel) on N-terminaalne ots ja C-terminaalne ots.

## Vaata ka

* Geeniekspressioon
Gareth Barry

**Gareth Barry** (sündinud 23. veebruaril 1981 Hastingsis) on endine Inglismaa jalgpallur (poolkaitsja).

Barry mängis klubikarjääri jooksul Premier League'is 653 kohtumises, millega on ta enim mänge Premier League'is pidanud mängija. Premier League'is mängis ta 12 hooaega Aston Villa, neli hooaega Manchester City, viis hooaega Evertoni ja ühe hooaja West Bromwich Albioni meeskonnas.

Aastatel 2000–2012 esindas ta Inglismaas jalgpallikoondise 53 mängus ja lõi 3 väravat. Ta kuulus Inglismaa koondisse 2000. aasta Euroopa meistrivõistlustel ja 2010. aasta maailmameistrivõistlustel.

## Saavutused
;Aston Villa
*UEFA Intertoto Cup (1): 2001

;Manchester City
*Inglismaa meister (1): 2011–12
*FA Cup (1): 2010–11

## Välislingid
Zapadnaja Dvina rajoon

**Zapadnaja Dvina rajoon** on 2. järgu haldusüksus Venemaal Tveri oblasti edelaosas. Piirneb läänes Pihkva oblastiga ja lõunas Smolenski oblastiga.

Rajoonis on Zapadnaja Dvina linn, Staraja Toropa alev ja 5 külaasundust 278 külaga.

Läbi rajooni voolab Daugava (Lääne-Dvina). 1927–1963 oli rajooni nimi Oktjabrski.

Rajoonis on umbes 70 järve. Neist suurim on Verežun (5,2 km²).

## Viited

## Välislingid

*Rajooni koduleht
Laura Baumverk

**Laura Baumverk** (sündinud 9. oktoobril 1948 Rakveres) on eesti näitleja.

Ta on 1967. aastal lõpetanud Tallinna 7. Keskkooli. Õppinud aastatel 1968–1970 ja 1971–1972 Tartu Riiklikus Ülikoolis eesti keelt ja kirjandust ning 1970–1971 Tallinna Riikliku Konservatooriumi lavakunstikateedris. Aastatel 1971–1974 õppis Vanemuise õppestuudios.

Oli aastatel 1974–1981 ja 1983–1984 Rakvere Teatri näitleja. 1982. aastal oli Noorsooteatri näitleja. Seejärel tegutsenud vabakutselisena. Alates 1995. aastast oli mitu aastat Eesti Draamateatri inspitsient ja rekvisiitor.

## Viited
Rakvere spordihall

**Rakvere spordihall** on spordihall Rakveres. 

Hoone avati 20. mail 2004. Spordihall mahutab kontsertideks 3556 pealtvaatajat ja spordiüritusteks 2422 huvilist. 

Spordihalli aadress on Kastani puiestee 12. Seda haldab Rakvere Spordikeskus.

Rakvere spordihalli kasutab kodusaalina Korvpalli Meistriliigas osalev BC Rakvere Tarvas.

## Viited

## Välislingid
*Rakvere spordihall Rakvere Spordikeskuse kodulehel
*
Micah Richards

**Micah Lincoln Richards** (sündinud 24. juunil 1988 Birminghamis) on Inglismaa jalgpallur, kaitsja

Aastatel 2005–2015 oli ta Manchester City mängija, vaid hooajal 2014–2015 mängis laenul Fiorentinas. Viimati mängis ta Aston Villas.

2006–2012 mängis ta Inglismaa jalgpallikoondises.

## Saavutused
### [[Manchester City]]
*Inglismaa meister (1): 2011–12
*FA Cup (1): 2011
Ramaz Paliani

**Ramaz Paliani** (ka **Ramazan Paliani**; hüüdnimega **Razzamatazz**; gruusiapäraselt **რამაზ ფალიანი**; sündinud 21. augustil 1973 Mestias) on Gruusia poksitreener ja endine poksija. Ta on poksijana võistelnud ka Nõukogude Liidu, SRÜ, Venemaa ja Türgi eest.

Paliani sai sulgkaalus (kuni 57 kg) 1992. aasta Barcelona olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Faustino Reyesile (Hispaania). Ta osales sulgkaalus (kuni 57 kg) 1996. aasta Atlanta olümpiamängude poksivõistlustel, kus ta kaotas III ringis oma kohtumise hilisemale kuldmedali- ja olümpiavõitjale Somluck Kamsingile (Tai) ja jäi edasisest medaliheitlusest välja ning 2000. aasta Sydney olümpiamängude poksivõistlustel, kus ta kaotas III ringis oma kohtumise hilisemale kuldmedali- ja olümpiavõitjale Bekzat Sattarxanovile (Kasahstan) ja jäi edasisest medaliheitlusest välja.

Paliani võitis sulgkaalus (kuni 57 kg) 11. maailmameistrivõistlustel (Belfast, 2001) kuldmedali ning tuli maailmameistriks. Ta sai sulgkaalus (kuni 57 kg) pronksmedali 7. maailmameistrivõistlustel (Tampere, 1993), kaotades poolfinaalis hilisemale hõbemedalivõitjale Enrique Carrionile (Kuuba) ja 10. maailmameistrivõistlustel (Houston, 1999), kaotades poolfinaalis hilisemale kuldmedalivõitjale ja maailmameistrile Ricardo Juarezile (USA).

Paliani võitis helveskaalus (kuni 48 kg) 11. Euroopa juunioride meistrivõistlustel (Ústí nad Labem, 1990) kuldmedali ning tuli Euroopa meistriks.

Paliani võitis sulgkaalus (kuni 57 kg) 31. Euroopa meistrivõistlustel (Vejle, 1996), 32. Euroopa meistrivõistlustel (Minsk, 1998) ja 33. Euroopa meistrivõistlustel (Tampere, 2000) kuldmedali ning tuli Euroopa meistriks. Ta sai sulgkaalus (kuni 57 kg) hõbemedali 30. Euroopa meistrivõistlustel (Bursa, 1993), kaotades finaalis Serafim Todorovile (Bulgaaria).

Paliani poksis novembrist 2002 kuni novembrini 2006 elukutselisena ning pidas kokku 16 kohtumist, millest võitis 14 (neist 8 nokaudiga) kohtumist, kaotas 1 (selle nokaudiga) kohtumise ja 1 kohtumine jäi viiki.

Paliani on hiljem tegutsenud poksitreenerina oma kauaaegses elukohas Philadelphias ning on alates 2009. aastast Gruusia poksikoondise peatreener.

## Viited

## Välislingid
*
Kalmõkid

**Kalmõkid** on mongoli rahvas Venemaa Föderatsioonis Kalmõkkias. Kõnelevad kalmõki ja vene keelt. Kalmõkid on budistid. 
2002. aasta rahvaloenduse andmetel elas Venemaa Föderatsioonis 173 996 kalmõkki, neist Kalmõki Vabariigis 155 938 (53,3 %). 2010. aasta rahvaloenduse andmetel elas Venemaa Föderatsioonis 183 372 kalmõkki, neist Kalmõki Vabariigis 162 740 (57,4% elanikkonnast).Kõrgõzstanis elab 5825 kalmõkki. Eestis elas 2011. aasta rahvaloenduse andmetel 11 kalmõkki.

## Ajalugu
Kalmõkid põlvnevad 16. sajandi lõpul Džungaariast välja rännanud oiraadi hõimudest, kes 1607. aastal jõudsid praegusele asualale.
Ei ole täpselt teada, miks kalmõkkide esivanemad läände rändasid. Kalmõkid asusid 17. sajandi algul Kaspiast loodes paiknevale stepialale, tõrjudes senised elanikud nogaid kõrvale. Formaalselt luges Venemaa seda territooriumi endale kuuluvaks, kuid faktiliselt Venemaa riigivõim seal kuigivõrd ei kehtinud. Ajapikku püüdis aga Venemaa oma võimu Kalmõkkias tugevdada. 1771. aastal püüdsid paljud kalmõkid Doni ja Volga vaheliselt alalt itta lahkuda. Paljudel see õnnestus, kuid Venemaal õnnestus ka osa põgenejatest tappa või tagasi tuua. Pärast seda Venemaa suhtumine kalmõkkidesse muutus, Kalmõki Khaaniriik likvideeriti ja Kalmõkkiasse hakati ümber asustama venelasi. Kuid venelased ja kalmõkid eriti omavahel ei suhelnud, ning 20. sajandi algul olid kalmõkid veel valdavalt ükskeelsed.

Kalmõki Autonoomne Oblast moodustati 1920. aasta novembris. Nõukogude võimu tõsisemad repressioonid kalmõkkide vastu algasid 1931. aastal, siis hakati ka budiste taga kiusama. Rängalt tabas kalmõkke 1932.-1933. aasta näljahäda. 1935. aastal muudeti autonoomne oblast Kalmõki ANSV-ks.

1942. aasta lõpus oli Kalmõkkia lühikest aega Saksamaa poolt okupeeritud. Nõukogude Liidu juhtkond süüdistas kalmõkke koostöös saksa okupantidega ja küüditas nad 1943. aasta detsembris Siberisse ja Kesk-Aasiasse. Küüditati ka Punaarmees teeninud kalmõkid. Kalmõki ANSV likvideeriti. Ametlikel andmetel hukkus küüditatud kalmõkkidest ligi 10%, mõnede uurijate hinnangul aga kuni 30%. Küüditatud kalmõkkidel oli kalmõki keele avalik kasutamine keelatud.

1956. aastal kalmõkid rehabiliteeriti. 1957. aastal taastati Kalmõki Autonoomne Oblast, 1958. aastal Kalmõki ANSV, kuid mitte endistes piirides. Praktiliselt kõik ellujäänud kalmõkid pöördusid kodupaika tagasi.

18. oktoobril 1990 võttis Kalmõki ANSV Ülemnõukogu vastu "Deklaratsiooni riiklikust suveräänsusest", vastavalt millele muudeti Kalmõki ANSV Kalmõki NSV-ks. 24. mail 1991 kinnitas Vene NFSV Rahvasaadikute Kongress muudatuse, tehes vastava paranduse Vene NFSV konstitutsiooni. Pärast NSV Liidu lagunemist muudeti Kalmõki NSV 21. aprillil 1992 Kalmõkkia Vabariigiks. 

## Haridus
1960. aastatel lõpetati kalmõkikeelne kooliõpe ja kogu haridussüsteem muudeti venekeelseks. Vene keel oli ka domineeriv asjaajamiskeel.

1980. aastate lõpus muutusid olud vabamaks, budistlikke traditsioone hakati jälle au sisse tõstma. Esimesed kalmõkikeelsed klassid taastati alles 1993. aastal. Aastakümneid kestnud venestussurve tõttu on paljude kalmõkkide kalmõki keele oskus vilets.

## Viited
Robert Huth

**Robert Huth** (sündinud 18. augustil 1984 Berliinis) on endine Saksamaa jalgpallur, kaitsja.

Ta mängis klubikarjääri jooksul Premier League'i klubides Leicester City, Middlesbrough, Chelsea ja Stoke City.

Aastal 2004–2009 esindas ta Saksamaa jalgpallikoondist 19 mängus ja lõi kaks väravat.

## Saavutused
### Chelsea
* Inglismaa meister (2): 2004–05, 2005–06

### Leicester City
* Inglismaa meister (1): 2015–16
Jermaine Pennant

**Jermaine Lloyd Pennant** (sündinud 15. jaanuaril 1983) on Inglismaa jalgpallur.

Ta on elukutselisena mänginud sellistes klubides nagu Notts County, Arsenal, Watford, Leeds United, Birmingham City, Liverpool, Portsmouth ja Real Zaragoza.
Kenwyne Jones

**Kenwyne Joel Jones** (sündinud 5. oktoobril 1984 Point Fortinis) on endine Trinidadi ja Tobago jalgpallur, ründaja.

Klubikarjääri jooksul mängis ta muuhulgas Inglismaa klubides Sunderland, Southampton ja Stoke City ning Walesi klubis Cardiff City.

## Koondisekarjäär
Debüüdi Trinidadi ja Tobago rahvuskoondises tegi Jones 29. jaanuaril 2003 mängus Soome vastu.

2006. aasta jalgpalli maailmameistrivõistlustel mängis Jones kaasa kahes kohtumises.

Esimese värava lõi ta rahvuskoondises 25. mail 2005 sõprusmängus Bermuda vastu.

Ta mängis Trinidadi ja Tobago koondises 2005., 2013. ja 2015. aasta CONCACAF Gold Cupil.
Piibu vulkaan

**Piibu vulkaan** (vene keeles вулкан Пийпа) on veealune tegevvulkaan Beringi meres Komandorisaarte piirkonnas. 

Vulkaan asub 335 kilomeetrit Kamtšatka poolsaare rannikust idas ja 75 kilomeetrit Beringi saarest. 

Aeg-ajalt väljuvad kraatrist mürgised gaasid. 

Vulkaani tipu kõrgus merepinnani on 300 meetrit. Piibu vulkaan purskas viimati oletatavalt 5050 aastat eKr.

Vulkaanil on tegelikult kaks tippu, mis asuvad teineteisest kilomeetri kaugusel.

Vulkaan on saanud nime vulkanoloog Boriss Piibu järgi.

## Viited
Kaasatud professor

**Kaasatud professor** ehk **adjunktprofessor** (inglise keeles *adjunct professor*, vene keeles адьюнкт-профессор) on mitmetes riikides lisa- või abiprofessori ametikoht. Tavaliselt ta ei osale regulaarses õppetöös ja omab põhikohta mõnes teises ülikoolis. Ta on aga kaasatud uurimisprojektidesse ja mitteregulaarselt vahel ka õppetöösse.

Kaasatud professori amet loodi Tallinna Tehnikaülikoolis 2018. aastal.

Mõnes riigis võis adjunktprofessor vastata dotsendi ametikohale. Näiteks Venemaal 19. sajandi keskel nimetati adjunktprofessoriks professori abi või professori asetäitjat kateedris, kes siis abistas professorit ja asendas teda tema äraolekul. Adjunktprofessori amet kaotati Venemaal 1863. aastal, selle asemel loodi dotsendi ametikoht. Nimetus on kasutusel paljudes riikides, ent veidi erinevas tähenduses (näiteks Ameerika Ühendriikides ja Suurbritannias). 

## Vaata ka
*professor
*kaasprofessor

## Viited
Roberto Baggio

**Roberto Baggio** (sündinud 18. veebruaril 1967 Caldognos) on endine Itaalia jalgpallur.

1993. aastal Roberto Baggio sai FIFA aasta jalgpalluriks ja Euroopa aasta jalgpalluriks. 2004. aastal valiti ta nimekirja FIFA 100.

## Saavutused
### Torino Juventus
*Itaalia meister
**1994–95
*Coppa Italia
**1994–95
*UEFA karikas
**1993
### AC Milan
*Itaalia meister
**1995–96
### Itaalia jalgpallikoondis
*1990. aasta jalgpalli maailmameistrivõistlused
**3. koht
*1994. aasta jalgpalli maailmameistrivõistlused
**2. koht
### Isiklikud
*FIFA 100
*FIFA aasta jalgpallur: 1993
*Euroopa aasta jalgpallur: 1993
Giuseppe Bergomi

**Giuseppe Bergomi** (sündinud 22. detsembril 1963 Milanos) on endine Itaalia jalgpallur.

## Klubikarjäär
Terve karjääri mängis Giuseppe Bergomi Milano Internazionales. Klubi koosseisus võitis ta kolm korda UEFA karika.

## Saavutused
### Isiklikud
* FIFA 100
Giampiero Boniperti

**Giampiero Boniperti** (4. juuli 1928, Barengo – 18. juuni 2021, Torino) oli Itaalia jalgpallur.

## Klubikarjäär
Terve karjääri mängis Giampiero Boniperti Torino Juventuses.

## Saavutused
### Isiklikud
* FIFA 100
Dino Zoff

**Dino Zoff** (sündinud 28. veebruaril 1942 Mariano del Friulis) on endine Itaalia jalgpallur.

## Klubikarjäär
*Udinese
*AC Mantova
*Napoli
*Torino Juventus

## Saavutused
### Isiklikud
* FIFA 100
Giacinto Facchetti

**Giacinto Facchetti** (18. juuli 1942 – 4. september 2006) oli Itaalia jalgpallur.

## Klubikarjäär
Terve karjääri jooksul mängis Giacinto Facchetti Milano Internazionales.

## Saavutused
### Isiklikud
* FIFA 100
Paolo Rossi

**Paolo Rossi** (23. september 1956 Prato – 9. detsember 2020 Siena) oli Itaalia jalgpallur.

1977–1986 osales ta 48 Itaalia jalgpallikoondise mängus ning lõi neis 20 väravat.

## Klubikarjäär
*...
*Torino Juventus
*AC Milan
*...

## Saavutused
### Isiklikud
* FIFA 100